text: I Billund flyver de fortsat 
  23 marts 2016 kl. 13.16
  En mulig faglig konflikt i Billund Lufthavn er udsat til efter påske.
  Søndag aften var der forsinkelser i Billund Lufthavn, da rampeafdelingen holdt fagligt møde. De gav ledelsen frist til onsdag klokken 12 for en række svar.Medarbejderne fra rampeafdelingen har nu fået en aftale med ledelsen, om,at de skal holde møde i ugen efter påske.
  En anonym kilde oplyser til TV SYD, at medarbejderne afventer dette møde samt ledelsens svar på en konflikt, som ikke er nærmere beskrevet.
  Det betyder, at flyene fortsat letter og lander til tiden fra den jyske lufthavn.
  Rejsende til Bruxelles skal dog fortsat holde sig opdateret på enten lufthavnens hjemmeside eller hos flyselskaberne om ændringer eller aflyste afgange til den terror-ramte by.
  